## Odluka Vijeća za elektroničke medije urbroj: 567-06/04-12-05 od 17. veljače 2012.

### NN 26/2012 (29.2.2012.), Odluka Vijeća za elektroničke medije urbroj: 567-06/04-12-05 od 17. veljače 2012.

VIJEĆE ZA ELEKTRONIČKE MEDIJE

660

Vijeće za elektroničke medije, u sastavu Zdenko Ljevak, predsjednik Vijeća, Ernest Strika, zamjenik predsjednika Vijeća te Damir Hajduk, Ljubomir Stefanović, Marija Udiljak i Olga Ramljak, članovi Vijeća, na temelju odredbe članka 73. stavaka 7. i 8. Zakona o elektroničkim medijima (»Narodne novine«, broj 153/09 i 84/11), po provedenom Javnom natječaju broj 11/11 za davanje koncesije za obavljanje djelatnosti pružanja medijskih usluga televizije i radija klasa: 612-12/11-02/0068, urbroj: 567-02/01-11-02 (»Narodne novine«, broj 141/11) i utvrdivanja uvjeta za davanje koncesije, na 10-12 sjednici održanoj 17. veljače 2012., donijelo je

ODLUKU

I. Nakon provedenog postupka javnog natječaja za davanje koncesije za obavljanje djelatnosti pružanja medijske usluge televizije na području digitalne regije D3 — Medimurska, Varaždinska, Koprivničko-križevačka i dio Bjelovarsko-bilogorske županije, raspisanog na temelju Odluke Vijeća za elektroničke medije od 30. studenoga 2011., kao najpovoljniji ponuditelj odabran je Mijor d.o.o., Čakovec, Trg Republike 5, OIB: 71446905370, te mu se daje koncesija za obavljanje djelatnosti pružanja medijske usluge televizije na predmetnom području.

II. Vrijeme trajanja koncesije je 10 (deset) godina.

III. Godišnja naknada za koncesiju iznosi 104.000,00 (sto četiri tisuće kuna) i plaća se u korist državnog proračuna.

IV. Odabrani ponuditelj obvezan je u roku od 10 (deset) dana od objave ove Odluke u »Narodnim novinama« uputiti Hrvatskoj agenciji za poštu i elektroničke komunikacije (HAKOM) zahtjev za obavljanje tehničkog pregleda radi utvrdivanja prostornih i tehničkih uvjeta. Ako odabrani ponuditelj u tom roku ne podnese zahtjev Hrvatskoj agenciji za poštu i elektroničke komunikacije, smatrat će se da je odustao od koncesije.

V. Sukladno odredbi članka 20. stavka 6. Pravilnika o sadržaju i postupku javnog natječaja za davanje koncesija za obavljanje djelatnosti'pružanja medijskih usluga televizije i radija (»Narodne novine«, broj 46/10., 113/10.) Hrvatska agencija za poštu i elektroničke komunikacije dužna je obaviti tehnički pregled u roku od 30 (trideset) dana od dostavljenog zahtjeva iz točke IV., a ako to nije u mogućnosti, dužna je pisano obavijestiti Vijeće.

VI. Rok za sklapanje ugovora o koncesiji je 90 (devedeset) dana od objave ove Odluke u »Narodnim novinama«. Ako odabrani ponuditelj u tom roku ne sklopi ugovor o koncesiji, Vijeće će poništiti odluku o davanju koncesije, a odabrani ponuditelj nema pravo na naknadu eventualne štete. Ostvarivanje koncesije, odnosno pravo obavljanja djelatnosti televizije na temelju provedenog javnog natječaja odabrani ponuditelj stječe na temelju ove Odluke i sklopljenog ugovora o koncesiji.

VII. Ova Odluka objavljuje se u »Narodnim novinama«.

Obrazloženje

Vijeće za elektroničke medije na 83-11 sjednici održanoj 30. studenog 2011. godine donijelo je Odluku o raspisivanju Javnog natječaja broj 11/11 za davanje koncesije za obavljanje djelatnosti pružanja medijskih usluga televizije i radija. Prije raspisivanja Javnog natječaja procijenjena je vrijednosti koncesije te izrađena studija opravdanosti davanja koncesije kojom je utvrđeno postojanje javnog interesa i gospodarska opravdanost davanja koncesije za obavljanje djelatnosti pružanja medijskih usluga televizije na području digitalne regije D3 – Međimurska, Varaždinska, Koprivničko-križevačka i dio Bjelovarsko-bilogorske županije.

Javni natječaj objavljen je u »Narodnim novinam« broj 141 od 7. prosinca 2011. godine. U propisanom roku na Javni natječaj za davanje koncesije za obavljanje djelatnosti pružanja medijskih usluga televizije na području digitalne regije D3 – Međimurska, Varaždinska, Koprivničko-križevačka i dio Bjelovarsko-bilogorske županije, ponudu je dostavio ponuditelj Mijor d.o.o. Čakovec.

Vijeće je provelo postupak razmatranja i ocjene zaprimljene ponude u skladu sa Zakonom o elektroničkim medijima i odredbama (kriterijima) Pravilnika o sadržaju i postupku javnog natječaja za davanje koncesija za obavljanje djelatnosti pružanja medijskih usluga televizije te Pravilnika o minimalnim uvjetima za obavljanje audio i audiovizualnih medijskih usluga i vodenju očevidnika (»Narodne novine«, broj 66/10).

U postupku se prvo utvrđivalo sadrži li prispjela ponuda:

– dokaze o ispunjavanju uvjeta propisanih javnim natječajem,

– programsku osnovu koja je morala sadržavati programsku shemu kojom se određuje:

– vrsta audiovizualnog ili radijskog programa, odnosno njihovo razvrstavanje u pojedine skupine,

– predviđeni kvantitativni razmjer između pojedinih skupina sadržaja,

– predviđeni maksimalni opseg oglasnih sadržaja,

– predviđeni opseg vlastitih i udio hrvatskih audio djela,

– vrijeme objavljivanja,

– podatke o strukturi vlasništva pravne osobe koja podnosi ponudu,

podatke o tvrtki i sjedištu, odnosno imenu i prezimenu te prebivalištu osoba koje neposredno posredno preko drugih pravnih osoba imaju dionice ili udjele u toj pravnoj osobi kao i podatke o postotku tih dionica ili udjela,

– podatke o tehničkoj, prostornoj, financijskoj i kadrovskoj sposobnosti ponudača u skladu s Pravilnikom o minimalnim uvjetima za obavljanje audio i audiovizualnih medijskih usluga i vodenju očevidnika,

– dokaze o poštivanju odredbi Zakona o elektroničkim medijima i propisa kojima se ureduju porezne i druge obveze pravnih subjekata i fizičkih osoba prema državnom proračunu i proračunu jedinica lokalne i područne (regionalne) samouprave, te pravnim osobama u njihovom vlasništvu.

S obzirom na to da ponuda ponuditelja Mijor d.o.o. Čakovec ispunjava uvjete iz natječajne dokumentacije, javnog natječaja i citiranih izvora prava, utvrdeno je da nema pravnih i stvarnih zapreka za glasovanjem te se pristupilo tajnom glasovanju o ponudi koristeći glasačke listiće.

Na temelju prebrojanih glasova utvrđeni su rezultati te je Vijeće potrebnom većinom glasova odlučilo da se koncesija za obavljanje djelatnosti pružanja medijske usluge televizije na području digitalne regije D3 – Međimurska, Varaždinska, Koprivničko-križevačka i dio Bjelovarsko-bilogorske županije, daje trgovačkom društvu Mijor d.o.o. Čakovec.

Slijedom svega iznesenoga odlučeno je kao u izreci.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred Upravnim sudom u Zagrebu u roku od 30 dana od primitka odluke. Tužba se predaje ili šalje neposredno Upravnom sudu u Zagrebu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: 612-12/11-02/0071

Urbroj: 567-06/04-12-05

Zagreb, 17. veljače 2012.

Agencija za elektroničke medije
Vijeće za elektroničke medije
Zdenko Ljevak, dipl. ing., v. r.

Odluka, NN 26/2012-660